**Kedvezményes étkezéssel kapcsolatos tájékoztatás a szülők részére**

A Szándéknyilatkozat és igénylőlap nyomtatványt minden étkezés igényléshez ki kell tölteni a

\_\_\_\_\_\_\_\_\_\_\_\_\_\_\_ **es tanévre vonatkozóan akkor is,** ha a gyermek kedvezményes étkezésre nem jogosult.

**Kedvezményre jogosító nyilatkozatok érvényesítéséhez szükséges papírok:**

**Nagycsaládos kedvezmény (3 vagy több gyermek) esetén:**

• igazolás (MÁK határozat másolata) vagy számlán szereplő

**FONTOS: 25 év feletti (bármilyen képzésben résztvevő) tanuló gyermek NEM számít bele a családban nevelkedő gyerekek létszámába, kivéve, ha súlyos fogyatékossággal él, és ezt igazolják!**

**Tartós betegség, vagy fogyatékosság-díjkedvezmény esetén**

• Igazolás emelt összegű családi pótlékról (MÁK határozat másolata)

• Igazolás tartósan beteg, vagy súlyosan fogyatékos gyermekről (szakorvos állítja ki), vagy

**Rendszeres gyermekvédelmi-díjkedvezmény esetén**

• a települési önkormányzat jegyzőjének rendszeres gyermekvédelmi kedvezményt megállapító határozata, mely kijelöli a kedvezményezett részére az igénybevételre jogosító kezdő napot, ez általában éves időtartam. A kedvezmény csak a határozat szerinti időtartam alatt jár! **Akinek hátrányos helyzetű, valamint halmozottan hátrányos helyzetű határozata van, az csak is kizárólag a rendszeres gyermekvédelmi határozattal együtt érvényes.**

**FONTOS: Az önkormányzat által kiadott halmozottan hátrányos helyzet megállapítására vonatkozó dokumentum alapján a kedvezmény ezen a jogcímen nem**

**érvényesíthető!**

**Nevelésbe vett/utógondozói ellátás-díjkedvezmény esetén a 328/2011 (XII.29) Korm. rendelet 9. melléklete csatolandó.**

• gyámhatósági határozat, amely kimondja a nevelésbe vételt.

• az átmeneti otthon által kitöltve, lepecsételve (nevelőszülői aláírással, pecsét nélkül nem

fogadható el)

• Diétás étrend igénylésének befogadása és teljesítése **kizárólag a** 37/2014.(IV.30.) EMMI

rendelet 2.§ (1) bek.22. pontja szerinti képesítésű **szakorvosi vélemény** alapján teljesíthető.

Házi orvosi, gyermekorvosi igazolás nem elegendő! **Szakorvosi igazolás és diétás igénylőlap kitöltése nélkül nem tudjuk a diétás étkezést biztosítani!**

**Figyelmeztetés:** A különböző jogcímekre járó jogosultságok nem összevonhatók

 (célszerű azt választani, amelyik hosszabb időtartamú, vagy végleges állapotot igazol)

**Befizetéshez kapcsolódó általános információk**

Az étkezés térítési díjat készpénzzel az intézményben, vagy utalással lehet megfizetni.

**E-mail-en küldött, fénymásolt, valamint hiányosan kitöltött** (pl: hiányzik a tanuló OM

azonosítója) **igénylőlapokat, nyilatkozatokat nem áll módunkban elfogadni.**

Az étekézi díj befizetés történhet kézpénzzel és átutalással is. A díjfizetést a tágyhónapot

követő hónapban kell teljesíteni az adott hónapban számlán megjelölt időpontig.

**Készpénzes fizetést** az intézmény gazdasági irodájában lehet megtenni.

**Átutalással történő díjfizetés:** az előre kiállított átutalásos számla szerint történhet, legkésőbb a tárgyhót követő számlán megjelölt időpontig a számlán szereplő számlaszámra kell utalni (Északi Agrárszakképzési Centrum **10044001-00334033-00000000).** A közleménybe a tanuló neve, intézmény befizetés azonosítója, (számlán megtalálható kód, pl. BL2024/000999).

 **Lemondás:**

**-** Étkezési napot megelőző nap délelőtt 13.10 óráig történő bejelentéssel lehet

lemondani az intézmény (06/44/500-376) telefonszámán. Ettől későbbi időponttól a lemondást érvényesíteni, a lemondást követő második naptól van lehetőség figyelembe venni.

 - Iskolai rövidített tanítási napokon, vagy külső programokon is megilleti az étkeztetés a tanulót, alternatív megoldásként akár hideg élelmezési csomag biztosításával.

- Iskola/intézmény vezetője csak a tanítás nélküli munkanapokra jogosult az igénybe vevők

(tanulók, szülők, gondviselők) helyett lemondani az étkezést.

 - Kéthavi térítési díj elmaradása esetén az étkeztetést a tartozás rendezéséig felfüggeszthetik, a hátralék behajtását kezdeményezik. Fizetési hajlandóság (részletfizetési megállapodás,

törlesztés) esetén lehetőség van újra bekapcsolódni az étkezésbe.

**A kollégiumban kollégiumi díj nincs. A kollégiumi jogviszonnyal rendelkező tanulók a napi háromszori étkezést kötelesek igénybe venni**!!

**Kollégista 100%** (akinek nincs rendszeres gyermekvédelmi határozata, vagy igazolása, hogy három, vagy többgyermekes családban él)

**Kollégista** 50% (aki rendelkezik a fent leírt igazolások, határozatok egyikével.)

**2024. szeptember 01. étkezési díjai a következők:**

|  |  |  |  |  |  |  |
| --- | --- | --- | --- | --- | --- | --- |
| **Megnevezés** | **Reggeli** | **Ebéd** | **Vacsora** | **Összesen** | **ÁFA****27%** | **Mindösszesen** |
| **Kollégista 100%** | **300 Ft** | **500 Ft** | **350 Ft** | **1.150 Ft** | **311 Ft** | **1.461 Ft** |
| **Kollégista 50%** | **150 Ft** | **250 Ft** | **175 Ft** | **575 Ft** | **156 Ft** | **731 Ft** |